બહુચર્ચિત કાળિયાર શિકાર કેસમાં આરોપી અભિનેતા સલમાન ખાન અંગે જોધપુરની સ્થાનિક અદાલત આગામી સપ્તાહે પાંચમી એપ્રિલે ગુરુવારે ચુકાદો આપશે. સલમાન, સૈફઅલી ખાન, તબ્બુ, સોનાલી બેન્દ્રે અને નિલમ ગુરુવારે કોર્ટમાં હાજર રહેશે. સલમાન બુધવારે સાંજે જ જોધપુર પહોંચી ગયો છે અને અન્ય કલાકારો પણ પહોંચી ગયા છે. ગયા સપ્તાહે બુધવારે ચીફ જ્યુડિશિયલ મેજિસ્ટ્રેટ દેવકુમાર ખત્રીની કોર્ટમાં સુનાવણી થઈ હતી. ત્યારબાદ ન્યાયાધીશે તેમનો ચુકાદો અનામત રાખ્યો હતો.